Semua Salahku

Semua Salahku ialah sebuah siri drama televisyen Malaysia 2019 arahan Along Kamaludin, dibintangi oleh Fasha Sandha, Nafiz Muaz dan Intan Najuwa, Neera Azizi dan Dayang Areeda. Siri drama ini memulakan tayangan perdana di Slot Lestary TV3 bermula 11 Julai 2019 hingga 8 Ogos 2019 menggantikan Adam Chempaka. Kesemua episod bagi drama ini juga boleh ditonton secara eksklusif di iflix.

Sinopsis 
Mengisahkan Sofea, (Fasha Sandha) seorang anak yang derhaka pada ibunya yang bernama Fatimah (Fauziah Nawi) dan mengabaikan tanggungjawab sebagai seorang ibu kepada anaknya iaitu, Harris (Nafiz Muaz). Ketika Harris masih kecil, bapanya meninggal dunia tanpa meninggalkan sebarang harta menyebabkan ibunya, Sofea terbeban kerana terpaksa bekerja keras untuk mendapatkan pendapatan. Walaupun begitu, duit gaji Sofea dihabiskan hanya untuk bergaya dan mencari suami kaya lantas meminggirkan keperluan Haris dan ibunya Fatimah. Harris yang dahulunya seorang pelajar cemerlang mula terlibat dengan masalah disiplin dan prestasinya semakin merosot kerana sering diabaikan Sofea. Harris mula bergaul dengan rakan yang salah iaitu Naim (Idham Maulana), seorang mat rempit yang terlibat dalam kegiatan merompak kerana Harris mahu memenuhi kehendak Mira (Intan Najuwa) gadis yang diminatinya walaupun sudah dinasihati oleh rakan baik Harris sendiri Imran (Nafiez Zaidi) agar tidak berbuat demikian demi kebaikan Harris sendiri. Sofea pula sudah berjaya memikat Rosli (Syed Aiman), suami Yanti (Dayang Areeda) yang juga seorang pengurus kafe. Nasib Sofea ingin berkahwin dengan orang kaya malang apabila Yanti mengambil alih semula kafenya dari Rosli meninggalkan Rosli papa kedana. Suatu hari, Harris mula berang dan bertindak ganas setelah gagal mendapatkan duit dari Sofea sehingga sanggup menampar dan ingin membaling kerusi ke arah ibunya. Hassan (Zaidi Omar) yang datang ke rumah Sofea sedih dengan apa yang terjadi dan bertanya kenapa Sofea tidak langsung mengambil tahu perihal ibunya yang tinggal bersama Hassan. Hassan turut menasihatkannya supaya berbakti dengan ibu bapa. Harris akhirnya ditahan reman kerana kesalahan merompak di sebuah rumah. Natijahnya, Sofea pula menyesal dengan silapnya yang mengabaikan ibunya, bergegas ke rumah Hassan untuk memohon ampun tetapi malangnya, ibunya meninggal dunia.

Pelakon

Pelakon utama
 Fasha Sandha sebagai Sofea
 Nafiz Muaz sebagai Harris
 Intan Najuwa sebagai Mira
 Neera Azizi sebagai Shila
 Dayang Areeda sebagai Yanti

Pelakon pembantu
 Fauziah Nawi sebagai Fatimah
 Adiba Yunus sebagai Murni
 Fadlan Hazim sebagai Iqbal
 Syed Aiman sebagai Rosli
 Nafiez Zaidi sebagai Imran
 Zaidi Omar sebagai Pak Ngah Hassan
 Zee Zainal sebagai Amri
 Idham Maulana sebagai Naim
 Afzan A. Rahman Sebagai Ali

Siaran semula 
 Diulang siar di Slot Lestary TV3 bermula 12 Februari 2021

Runut bunyi
 "Perasaanku" - Fieya Julia
 "Pujaan Hati" - Adira
 "Maafkanlah" - Syamel

Rujukan 

Drama Melayu 2019
Rancangan TV3